Document ID: 32005D0377

NEUVOSTON PÄÄTÖS,
tehty 10 päivänä toukokuuta 2005,
Euroopan keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Nationale Bank van Belgiën/Banque Nationale de Belgiquen ja Kreikan keskuspankin ulkopuolisten tilintarkastajien osalta
(2005/377/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimukseen liitetyn Euroopan keskuspankkijärjestelmän ja Euroopan keskuspankin perussääntöä koskevan pöytäkirjan ja erityisesti sen 27 artiklan 1 kohdan,
ottaa huomioon Euroopan unionin neuvostolle Kreikan keskuspankin ja Nationale Bank van Belgiën/Banque Nationale de Belgiquen ulkopuolisista tilintarkastajista 7 päivänä huhtikuuta 2005 annetut Euroopan keskuspankin, jäljempänä ’EKP’, suositukset EKP/2005/7 (1) ja EKP/2005/8 (2),
sekä katsoo seuraavaa:
(1)
EKP:n neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja eurojärjestelmään kuuluvien kansallisten keskuspankkien tilit.
(2)
Nationale Bank van Belgiën/Banque Nationale de Belgiquen (jäljempänä ’NBB/BNB’) nykyisten ulkopuolisten tilintarkastajien toimikausi on päättynyt, eikä sitä aiota uusia. Tätä varten on tarpeen nimittää uudet ulkopuoliset tilintarkastajat tilivuoden 2005 alusta.
(3)
NBB/BNB on valinnut Ernst & Young Bedrijfsrevisoren/ Réviseurs d’Entreprisesin uusiksi ulkopuolisiksi tilintarkastajikseen julkisia hankintoja koskevien sääntöjensä mukaisesti, ja EKP katsoo, että valitut tilintarkastajat täyttävät nimittämisen edellyttämät vaatimukset.
(4)
EKP:n neuvosto suositteli, että kyseisten ulkopuolisten tilintarkastajien toimikausi olisi kolme vuotta siten, että tämä kausi voidaan uudistaa kerran.
(5)
Kreikan lain mukaan sama ulkopuolinen tilintarkastaja voidaan nimittää enintään neljäksi tilikaudeksi. Tästä syystä toisen nykyisen ulkopuolisen tilintarkastajan Charalambos Stathakisin toimikautta ei voida uudistaa. Kreikan keskuspankki voi Kreikan lainsäädännön mukaan säilyttää Ernst & Young (Hellas) Certified Auditor SA:n ulkopuolisena tilintarkastajanaan edellyttäen, että vastuussa olevaa osakasta vaihdellaan.
(6)
Kreikan keskuspankki on päättänyt, että Ernst & Young (Hellas) Certified Auditors SA on tilikautena 2005 sen ainoa ulkopuolinen tilintarkastaja, ja EKP katsoo, että tämä yhtiö täyttää tällaiselle nimittämiselle asetetut tarpeelliset vaatimukset.
(7)
EKP:n neuvosto suositteli, että kyseisten ulkopuolisten tilintarkastajien nykyistä toimikautta tulisi jatkaa yhden vuoden pituisella kaudella, joka voidaan uudistaa.
(8)
On aiheellista noudattaa EKP:n neuvoston suositusta ja muuttaa päätös 1999/70/EY (3) vastaavasti,
ON PÄÄTTÄNYT SEURAAVAA:
1 artikla
Korvataan päätöksen 1999/70/EY 1 artiklan 1 kohta seuraavasti:
”1. Ernst & Young Bedrijfsrevisoren/Réviseurs d’Entreprises hyväksytään NBB/BNB:n ulkopuolisiksi tilintarkastajiksi tilivuodesta 2005 alkaen kolmen vuoden ajaksi siten, että tämä kausi voidaan uudistaa kerran.”
2 artikla
Korvataan päätöksen 1999/70/EY 1 artiklan 12 kohta seuraavasti:
”12. Ernst & Young (Hellas) Certified Auditors SA hyväksytään Kreikan keskuspankin ulkopuolisiksi tilintarkastajiksi tilikaudeksi 2005 yhden vuoden pituiseksi kaudeksi, joka voidaan uudistaa.”
3 artikla
Tämä päätös ilmoitetaan EKP:lle.
4 artikla
Tämä päätös julkaistaan Euroopan unionin virallisessa lehdessä.
Tehty Brysselissä 10 päivänä toukokuuta 2005.

Labels: 2
18
4